Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: a 34/2000. (III. 17.) Korm. rendelethez
Paragraph Index: 498

2. § Az Egyetértési Nyilatkozat magyar nyelvű szövege a következő: „EGYETÉRTÉSI NYILATKOZAT a Magyar Köztársaság Kormánya és az Amerikai Egyesült Államok Kormánya között a szervezett bűnözés megelőzésére és visszaszorítására vonatkozó információk cseréjéről A Kormányok egyetértenek abban, hogy a Magyar Köztársaság és az Amerikai Egyesült Államok minisztériumai és szervei, a rendészeti és más nemzetközi kapcsolataikban kiváló együttműködésnek örvendenek. A két Kormány között 1997. március 18-a óta kölcsönös bűnügyi jogsegély szerződés van hatályban. A két Kormányt rendkívüli módon nyugtalanítja az a fenyegetés, amivel a bűnözés, különösen a szervezett bűnözés nemzetközi terjedése miatt mindkét országnak szembe kell néznie, és ezen fenyegetés elhárítása érdekében szükségesnek látják a munkakapcsolatok elmélyítését az információcsere területén. A két Kormány egyetért azzal, hogy a köztük megvalósuló információcserét a jogállamokban a személyes adatok védelmére előírt módon hajtják végre. A Kormányok ezért az alábbiak szerint szándékoznak együttműködni: INFORMÁCIÓCSERE

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes